
	                     Р Е П У Б Л И К А   Б Ъ Л Г А Р И Я
   К О М И С И Я   З А   П Р О Т И В О Д Е Й С Т В И Е  Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
     София 1000, пл. "Света Неделя" №6,  тел: (+359 2)  9401 444 , факс: (+359 2) 9401 595




Р Е Ш Е Н И Е
№  РС-763-20-024


Днес, 01.03.2021 година, в град София, Комисията за противодействие на корупцията и за отнемане на незаконно придобитото имущество, в състав:

Председател:Сотир Цацаров
Заместник - председател: Антон Славчев
Член: Пламен Йоцов
Член: Силвия Къдрева

У С Т А Н О В И:

Производството е по реда на чл. 71, ал. 1, предл. 1 от Закона за противодействие на корупцията и за отнемане на незаконно придобитото имущество, образувано въз основа на Решение за образуване на производство за конфликт на интереси № КИ-241 от 16.12.2020г. на Комисията за противодействие на корупцията и за отнемане на незаконно придобитото имущество по сигнал с рег. № ЦУ01/С-763/02.12.2020г., към който е приобщен сигнал с рег. № ЦУ01/С-768/03.12.2020г. и сигнал с рег. № ЦУ01/С-769/04.12.2020г.
Сигналът е подаден против Мариан * Цонев – кмет на Община Г..
По същество, твърденията в сигнала са, че след встъпване в длъжност през 2019г. като кмет на Община Г., Мариан Цонев сключва два договора за строителство с дружество, ръководено от родителите на бившия му съдружник. Преди избирането му за кмет на Община Г. Мариан Цонев е управител на строителната фирма „********“ и съдружник във фирмата „******“ заедно с Д. Т.. През месец октомври 2019г. Мариан Цонев печели изборите за кмет на Община Г. и един месец по-късно подава документи в съда за прекратяване на участието си в двете дружества. След като става кмет Цонев прекратява два от договорите на бившия кмет, сключени с дружеството „******“. На 14.08.2020г. Цонев сключва договор с обединението „******“ за укрепване и почистване на коритото на река Л.. Водещ дял в обединението има фирмата „****“, представлявана от А. Т. – баща на Д. Т. – съдружник на Цонев във фирмата „****“. Преди сделката Д. Т. е съдружник и управител във фирмата „****“ заедно със своя баща, като през 2019г. той продава своя дял на майка си – Б. Т.. Строителната фирма „****“ има и два договора за изграждане на спортни съоръжения в село П. и село К. в Община Г. от 10.02.2020г. През месец октомври 2020г. Мариан Цонев сключва договор с обединението „******“ за изграждане на мост над река Г.. Към сигнала са приложени: Договор № Д-27/10.02.2020г., Договор № Д-28/10.02.2020г., Договор № Д-79/14.08.2020г., Договор № Д-103/15.10.2020г., справка от Търговски регистър и регистър БУЛСТАТ. 
С оглед твърденията в сигнала, Комисията служебно е приобщила доказателства от сигнал с рег. № ЦУ01/С-253/18.03.2020г.: Удостоверения № 006/18.06.2020г., № 005/18.06.2020г., № 007/18.06.2020г., № 008/18.06.2020г., № 009/18.06.2020г. С оглед твърденията в сигнала, Комисията е изискала и събрала следните доказателства: с писмо вх. № ЦУ01-2664/09.02.2021г. на КПКОНПИ от Председателя на ПКПКПУКИ към Общински съвет Г. са предоставени извлечение от справка, копие на плик с разписка към него, писмо изх. № 1/03.02.2021г., Договор за възлагане на строителство № Д-55/26.06.2019г., Уведомление изх. № К-3157/27.11.2019г. и извлечение от електронна поща, протокол от 11.11.2019г., Договор за възлагане на строителство № Д-60/19.07.2019г., Уведомление изх. № К-3301/09.12.2019г. и извлечение от електронна поща, Договор № Д-27/10.02.2020г., Договор № Д-28/10.02.2020г., Договор № Д-79/14.08.2020г., Договор № Д-103/15.10.2020г., клетвен лист. Служебно е направена справка в НБДН и Търговски регистър и Регистър на ЮЛНЦ и регистър БУЛСТАТ.
След като обсъди събраните в хода на административното производство доказателства, Комисията установи следното от фактическа страна:
Сигналът е подаден от лице с посочени имена, ЕГН, адрес, телефон, електронен адрес и е подписан.
Мариан * Цонев е избран за кмет на община Г. за мандат 2019-2023г., видно от клетвен лист от 12.11.2019г.
На 26.06.2019г. в гр. Г. е сключен Договор за възлагане на строителство № Д-55 между Община Г., представлявана от И. И. – кмет на Община Г. и Н. М. – главен счетоводител, от една страна и ДЗЗД„*****“, представлявано от Х. Б. - управител, от друга. С договора Община Г. възлага, а ДЗЗД„*****“ приема да изпълни изпълни СМР на обект „Изграждане на мост при км.**** на път „********, реконструкция на подходите към моста, корекция и почистване на речното корито на р. Г., в землището на с. Д., общ. Г.“. С Уведомление изх. № К-3157/27.11.2019г. кметът на Община Г. – Мариан Цонев на основание чл. 20, ал. 1, т. 2 от Договор за възлагане на строителство № Д-55/26.06.2019г., прекратява договора сключен между Община Г. и ДЗЗД„*****“, считано от датата на получаване на уведомлението, поради спиране на строително-ремонтните работи повече от 10 календарни дни.
На 19.07.2019г. в гр. Г. е сключен Договор за възлагане на строителство № Д-60 между Община Г., представлявана от И. И. – кмет на Община Г. и Н. М. – главен счетоводител, от една страна и ДЗЗД„******“, представлявано от Х. Б. - управител, от друга. С договора Община Г. възлага, а ДЗЗД „*****“ приема да изпълни СМР на обект „Изграждане на инфраструктура за предотвратяване на наводнения, корекция и почистване на речно корито на р. Л. в гр. Г., Община Г. – Изграждане на укрепваща подпорна стена“. С Уведомление изх. № К-3301/09.12.2019г. кметът на Община Г. – Мариан Цонев, на основание чл. 114, изречение второ от ЗОП, прекратява без предизвестие Договор за възлагане на строителство № Д-60/19.07.2019г., сключен между Община Г. и ДЗЗД„******“, считано от датата на получаване на уведомлението, поради неосигуряване на финансиране за изпълнение на обект „Изграждане на инфраструктура за предотвратяване на наводнения, корекция и почистване на речно корито на р. Л. в гр. Г., Община Г. – Изграждане на укрепваща подпорна стена“ и изтичане на повече от четири месеца от сключването на договора, който е сключен под условие съгласно чл. 114 от ЗОП.
На 10.02.2020г. в гр. Г. е сключен Договор № Д-27 между Община Г., представлявана от Мариан * Цонев – кмет на Община Г. и Н. М. – главен счетоводител, от една страна и „****“ ООД, представлявано от А. Т., в качеството на управител, от друга. С договора Община Г. възлага, а „****“ ООД се задължава да изпълни строително-монтажните работи за изграждане на спортна площадка в с. П., ПИ ***** по КК на с. П., Община Г. по ПРСР 2014-2020г., съгласно договор от 08.05.2019г. за безвъзмездна финансова помощ, в съответствие с приетите техническо и ценово предложение по проведената обществена поръчка. 
На 10.02.2020г. в гр. Г. е сключен Договор № Д-28 между Община Г., представлявана от Мариан * Цонев – кмет на Община Г. и Н. М. – главен счетоводител, от една страна и „****“ ООД, представлявано от А. Т., в качеството на управител, от друга. С договора Община Г. възлага, а „*****“ ООД се задължава да изпълни строително-монтажните работи за изграждане на спортна площадка с фитнес уреди на открито в ПИ с идентификатор по КК ****** с площ ***кв.м по кадастралната карта на с. К., Община Г. по ПРСР 2014-2020г., съгласно договор от 08.05.2019г. за безвъзмездна финансова помощ Община Г. по ПРСР 2014-2020г., съгласно договор от 08.05.2019г. за безвъзмездна финансова помощ, в съответствие с приетите техническо и ценово предложение по проведената обществена поръчка. 
На 14.08.2020г. в гр. Г. е сключен Договор № Д-79 между Община Г., представлявана от Мариан * Цонев – кмет на Община Г. и Н. М. – главен счетоводител, от една страна и ДЗЗД „****“, представлявано от А. Т., в качеството на управител, от друга. С договора Община Г. възлага, а ДЗЗД „*****“ приема да изпълни СМР по обект „Изграждане на инфраструктура за предотвратяване на наводнения, корекция и почистване на речно корито на р. Л. в гр. Г., Община Г. – Изграждане на укрепваща подпорна стена“. 
На 15.10.2020г. в гр. Г. е сключен Договор № Д-103 между Община Г., представлявана от Мариан * Цонев – кмет на Община Г. и Н. М. – главен счетоводител, от една страна и ДЗЗД „*****“, представлявано от А. Т., в качеството на управител, от друга. С договора Община Г. възлага, а ДЗЗД „******“ приема да изпълни СМР по обект „Изграждане на мост при км.*** на път „********“ и реконструкция на подходите към моста. 
От направена справка в Търговски регистър и Регистър на юридическите лица с нестопанска цел се установи, че: Мариан * Цонев е управител на „******“ ЕООД, ЕИК ********** в периода 04.02.2019г. – 03.12.2019г. Мариан * Цонев и Д. А. Т. са вписани като съдружници в „****“ ООД, ЕИК *********, на 25.10.2019г. Мариан * Цонев прехвърля дела си на Ц. С., обстоятелство вписано в Търговския регистър и Регистър на ЮЛНЦ на 03.12.2019г. „****“ ООД, ЕИК *******, е с управители и съдружници А. Д. Т. и Б. Й. Т.. Д. А. Т. е съдружник в „****“ ООД в периода 13.05.2016г. – 25.10.2019г. От направена справка в  регистър БУЛСТАТ се установи, че ДЗЗД „*****“, БУЛСТАТ ******** е с управител А. Д. Т., представляващ „****“ ООД от 08.06.2020г., със съдружници „****“ ООД и „******“ ЕООД. „*******“ ЕООД, ЕИК ********, е с управител и едноличен собственик на капитала И. Т. от 29.08.2014г. От направена справка в  регистър БУЛСТАТ се установи, че ДЗЗД „******“, БУЛСТАТ *******, е с управител Х. Ц. Б., със съдружници „*******“ ЕООД и „*******“ ЕООД. „******“ ЕООД, ЕИК ****** е с управител и едноличен собственик на капитала Х. Б.. „******“ ЕООД, ЕИК ******* е с управител и едноличен собственик на капитала М. Х.. В хода на производството се установи, че Мариан * Цонев няма роднинска връзка с А. Д. Т. – управител на ДЗЗД „******“ и управител на „****“ ООД, както и с И. Т. – управител и едноличен собственик на капитала на „*******“ ЕООД. Д. А. Т. е син на А. Д. Т. управител на ДЗЗД „*******“ и управител и съдружник в „****“ ООД.
Въз основа на така изяснената фактическа обстановка, Комисията установи следното от правна страна:
За да е осъществен конфликт на интереси по смисъла на чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и  чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Като кмет на Община Г. за мандат 2019-2023г., Мариан * Цонев е лице, заемащо висша публична длъжност по смисъла на чл. 6, ал. 1, т. 32 от ЗПКОНПИ. С оглед горното КПКОНПИ е компетентна да разгледа подадения сигнал.
Съгласно чл. 44, ал. 1, т. 1 от Закона за местното самоуправление и местната администрация (ЗМСМА), кметът на общината ръководи цялата изпълнителна дейност на общината. Съгласно чл. 44, ал. 2 от ЗМСМА в изпълнение на своите правомощия кметът на общината издава заповеди. От значение за установяване или не установяване конфликт на интереси е конкретно поведение на лицето, заемащо публична длъжност при изпълнение на правомощията му по служба, както и дали това поведение е в частен интерес негов или на свързано с него лице.
Упражнените правомощия по служба от Мариан * Цонев във връзка с подписването на Уведомление изх. № К-3157/27.11.2019г. за прекратяване на Договор за възлагане на строителство № Д-55/26.06.2019г. и Уведомление изх. № К-3301/09.12.2019г. за прекратяване на Договор за възлагане на строителство № Д-60/19.07.2019г. не са в частен интерес, негов или на свързано с него лице. Мариан Цонев не е свързано лице с ДЗЗД „******“, нито с „******“ ЕООД и „******“ ЕООД на база участие в капитала и в управлението на дружествата. В конкретния случай прекратяването на договорите не води до частен интерес и облага за Мариан Цонев или за свързано с него лице. 
В хода на производството не се установяват икономически зависимости между Мариан * Цонев и „****“ ООД и „******“ ЕООД – съдружници в ДЗЗД „******“,  на база участие в капитала и в управлението на дружествата. Фактът, че Мариан * Цонев е бил съдружник с Д. Т. в „*****“ ООД  в периода 25.10.2019г. – 03.12.2019г., не обуславя свързаност по смисъла на § 1, т. 15, б. „б“ от ДР на ЗПКОНПИ между Мариан Цонев и Д. Т.. За да е налице свързаност следва същите да са съдружници към момента на упражняването на правомощия от страна на Цонев, което в конкретния случай не е така. Още по-малко Мариан Цонев е свързано лице с  А. Т., баща на Д. Т..  Не се установяват и родствени връзки между Мариан Цонев и А. Т. – управител на ДЗЗД „******“ и управител и съдружник в „****“ ООД, както и между Мариан Цонев и И. Т. – управител и едноличен собственик на капитала на „******“ ЕООД, т.е. липсва свързаност по смисъла на § 1, т. 15, б. „а“ от ДР на ЗПКОНПИ. 
От събраните в производството доказателства се установява, че в качеството си на кмет на Община Г., Мариан * Цонев упражнява свои правомощия по служба, като подписва Уведомление изх. № К-3157/27.11.2019г. за прекратяване на Договор за възлагане на строителство № Д-55/26.06.2019г. и Уведомление изх. № К-3301/09.12.2019г. за прекратяване на Договор за възлагане на строителство № Д-60/19.07.2019г. и сключва Договор № Д-27/10.02.2020г. за изпълнение на строително-монтажни работи за изграждане на спортна площадка, Договор № Д-28/10.02.2020г за изпълнение на строително-монтажни работи за изграждане на спортна площадка, Договор № Д-79/14.08.2020г. за изпълнение на СМР, Договор № Д-103/15.10.2020г. за изпълнение на СМР, но при липса на частен интерес негов или на свързано с него лице. Липсата на който и да е от останалите елементи от понятието „конфликт на интереси“ изключва наличието на нарушение на забраните на Глава Осма от ЗПКОНПИ, които представляват негова проявна форма и за липсата на конфликт на интереси по смисъла на чл. 52 от ЗПКОНПИ.
Предвид изложеното, Комисията за противодействие на корупцията и за отнемане на незаконно придобитото имущество, на основание чл. 74, ал. 1 и 2 от ЗПКОНПИ 

РЕШИ:

  	НЕ УСТАНОВЯВА конфликт на интереси по отношение на Мариан * Цонев с ЕГН **********, кмет на Община Г. и в това му качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с подписването на Уведомление изх. № К-3157/27.11.2019г. за прекратяване на Договор за възлагане на строителство № Д-55/26.06.2019г. и Уведомление изх. № К-3301/09.12.2019г. за прекратяване на Договор за възлагане на строителство № Д-60/19.07.2019г. и сключването на Договор № Д-27/10.02.2020г. за изпълнение на строително-монтажни работи за изграждане на спортна площадка, Договор № Д-28/10.02.2020г за изпълнение на строително-монтажни работи за изграждане на спортна площадка, Договор № Д-79/14.08.2020г. за изпълнение на СМР, Договор № Д-103/15.10.2020г. за изпълнение на СМР, поради липса на частен интерес, негов или на свързано с него лице. 
Препис от решението да се изпрати на Окръжна прокуратура ****, с оглед преценка за реализиране на правомощията по чл. 76, ал. 2 от ЗПКОНПИ.
Препис от решението да се изпрати на Мариан * Цонев – кмет на Община Г., на основание чл. 75, т. 1 от ЗПКОНПИ.
 

КОМИСИЯ:

ПРЕДСЕДАТЕЛ:……………………….…………./СОТИР ЦАЦАРОВ/

ЗАМЕСТНИК - ПРЕДСЕДАТЕЛ:………………/АНТОН СЛАВЧЕВ/

ЧЛЕН:…………………...……………....…………../ПЛАМЕН ЙОЦОВ/

ЧЛЕН:…………………………………................../СИЛВИЯ КЪДРЕВА/

